Pringles

Pringles er et potetgull-merke. Det ble produsert av det amerikanske selskapet Procter & Gamble før produksjonen ble solgt til Kellogg Company i 2012.

Merket ble introdusert i 1968 og ble lansert på det norske markedet høsten 1998.

Pringles er kjent for innpakningen, som består av et papprør med et plastlokk på toppen. Det er også kjent for logoen; en tegnet mann med stor bart.

Potetløvene er laget i lik størrelse og i form av en sal, som gjør dem lette å stable i røret.
miniatyr|Pringles på øverste hylle i Sør-Korea
Pringles som selges på det norske markedet er som regel produsert i Kutno i Polen. Det produseres også Pringles i Jackson (Tennessee, USA), Mechelen (Belgia), Johor (Malaysia), og i Fujian (Kina).

 Referanser 

 Eksterne lenker 


Kategori:Snacks
Kategori:Kellogg’s
Kategori:Introduksjoner i 1968
Kategori:Potetgull